**Етістіктен өткенді қайталау**

**Сабақтың мақсаты:**

**а)Білімділік.** Етістік ткралы алған білімдерін пысықтау . Етістік түрлерін ажырата білуге үйрету.

**ә)Дамытушылық.**Сөйлеу тілдерін жетілдіру.Шығармашылық қабілеттерін дамтуға ықпал жасау.

**б)Тәрбиелік.**Талдауға алынған мысалдар арқылы адалдыққа, еңбексүйгіштікке, бауырмалдыққа, туған жерін сүюге баулу.

**Сабақтың түрі:** қайталау сабақ

**Сабақтың әдісі:**сұрақ –жауап,сөйлеу,талдау,шығармашылық жұмыс.

**Пәнаралық байлыныс**:әдебиет пәні

**Сабақтың көрнектілігі:**тақырыпқа байланысты кесте «Етістік», морфологиялық сатылай кешенді талдаудың үлгісі, топшамалар , суреттер.

**Сабақтың барысы.**

**I.Ұйымдастыру бөлімі.**

**II.Жаңа сабақ.**

Оқушылар, бүгінгі «Етістік» тақырыбын қайталау сабағымыз бірнеше деңгейлік тапсырмалардан тұрады.

І деңгей: «Біліміңді байқап көр».

1.Етістік дегеніміз қандай сөз табы?

2. Етістіктің құрамына,тұлғасына,мағынасына қарай қандай түрлері бар?Мысал келтір.

3.Есімше дегеніміз не,қалай жасалады ? Мысал келтір.

4.Көсемше дегеніміз не, қалай жасалады?Мысал келтір.

5.Етіс дегеніміз не , қандай түрлері бар , қалай жасалады ?

6.Етістіктің шақтары туралы не білісің ? Мысал келтір.

7.Етістіктің райлары.Мысал келтір .

8.Етістік сөйлемде қандай қызмет атқарады? Мысал келтір.

ІІ деңгей: «Сен қалай ойлайсың?.

Оқушылар берілген топшамаларлды мақал-мәтелдерден сөйлемдерден , нақыл сөздерден етістіктерді тауып , мағынасын ашып , сөйлеу керек.

Тілін білмеген түбін білмейді(Ғ.Мүсірепов).

Морфологиялық сатылай кешенді талдау.

|  |
| --- |
| Білмейді |
| Етістік |
| Сұрағы:қайтеді |
| Дара |
| Болымсыз |
| Сабақты |
| Ауыспалы келер шақ |
| Ашық рай |
| Сөйлемдегі синтаксистік қызметі-баяндауыш |

1.Желтоқсан құрбандарының есімі мәңгі жадымызда сақталады.

2.Әй жолаушы, болсаң ,осы бұлақтай бол!

( Ы. Алтынсарин. « Таза бұлақ « )

3.Туған жердей жер болмас,

Туған елдей ел болмас. (мақал )

4.Мен жазбаймын өлеңді ермек үшін.( Абай )

6.Самғау –әрбір жастың мұраты.

7.Жеңіл еңбекпен бақытты бола алмайсың.

8.Денсаулықты сақтау әркімнің өзінің қолында.

lll деңгейде 2 бөлімнен тұрады.

1-бөлім. Шығармашылық жұмыс «Мені әңгімеле» . Дарынды оқушылар суретке өз беттерімен тақырып қойып, етістіктерді қатыстырып, 5 минут уақыт ішінде қысқаша әңгіме құрайды.

2-бөлім. « Балық аулау « ойыны жүргізіледі.Суреттегі теңізде жүзіп жүрген балықтарды аулап, әрбір балықтарда жазылған сұрақтарға жауап беру керек.

1. Дара етістіктерді ата.

Жазып отыр, келді, жүгіріп келді, жуынды, оқыды, айтып болған еді , тереді,сөйле.

1. Есімшелі етістіктерді ата.

Айтқан , келді , келетін, сөйлер, бармайды,барған,оқитын еді , жазар.

1. Көсемшелі етістіктерді тап.

Келіп отыр, айтты, жүргізді, жазғалы отыр,айтыпты,келеді,еритін,жапқалы,санай,алып барады.

1. Тыйым сөздерге мысал келтір, ол қандай етістіктер арқылы жасалады?
2. Туынды етістіктерді ата

Көркемде, ойна,ағар,көру,жарастыру, айтпа ,шегеле .

1. Тұйық етістіктерді тап.

Көру, кетеді , таластыру, жазады, жағады,сабау, кешу, келу

IV деңгей. «Жоғалған сөз,шешімін тап».

Оқушыларға әдебиет пәнінен өтілген поэзиялық шығармалардан үзінді оқылады ,бірақ етістіктері түсіріліп оқылады .Сол етістіктерін айтып, өлеңнің тақырыбы мен авторын және өлеңдердегі әдеби-көркемдеуіш құралдарды табуы қажет.

1.Сендерге... батамды

(Ы.Алтынсарин. «Өнер білім бар жұрттар»).

2.Сағымы сайран...

Бораны...

(М.Жұмабаев «Сүйемін»).

3.Қырда торғай...,сайда бұлбұл,

Тастағы үнін...байғыз,көкек.

(«Жазғытұры»).

4.Теке мұрын, салпы ерін,ұзын тісті,

Қабырғалы жоталы...күшті.

(Абай «Аттың сыны». Эпитет)

5.Ақ киімді , денелі,ақ сақалды.

Соқыр мылқау...тірі жанды

(Абай.«Қыс» Кейіптеу)

6.Бұрынғы атамызға сыйға...

Біздерде мынадай бар, мынадай бар.

(С.Торайғыров. «Бір адамға»Ирония)

Етәстәкті қайталап отырып,берілген деңгейлік тапсырмалар бойынша оқушының еркін, көркем сөйлеуіне ықпал жасалынады.

Сабақты қорытындылай келе,оқушыларға етістіктің грамматикалық мәнімен қатар, қоғамдағы әлеуметтік мәні де түсіндіріледі

**IV.Сабақты бекіту.**

1. Етістік деген не? 2.Қандай түрлері бар?3.Етістіктің шақтары, райлары.4.Етістіктің сөйлемдегі қызметі.

**V.**Бағалау

**VI.**Үйге тапсырма

I деңгей:Етістік туралы «Бес жолды»

II деңгей:мақал-мәтел, өлең жолдарынан үзінді жазып, мағынасын ашу,етістікті табу

III деңгей: «Қыс кереметі» атты шығарма жазу